33o C. PLINII HIST. NAT. LIB. XVIII. 



Hoc Graeci ita definiunt : quum sit calida et humida< 

 Virgilius triticum et far a Vergiliarum occasu seri ju- 

 bet , hordeum inter quinoctium autumni et brumam : 

 viciam vero , faseolos et lentem , Boote occidente. Quo 

 fit, ut horum siderum aliorumque exortus et occasus 

 digerendi sint in suos dies. Sunt qui et ante Vergiliarum 

 occasum seri jubeant , dumtaxat in arida terra , calidis- 

 que provinciis : custodiri enim semen , corrumpente 

 humore , et a proximo imbre uno die erumpere. Alii 

 statim ab occasu Vergiliarum sequi imbres, a septimo 

 fere die. Aliqui in frigidis ab aequinoctio autumni ; in 

 calidis serius , ne ante hiemem luxu rient. Inter omnes 

 autem convenit circa brumam serendum non esse : 

 magno argumento , quoniam hiberna semina , quum 

 ante brumam sata sint, septimo die erumpant : si post 

 brumam , vix quadragesimo. Sunt qui properent, atque 

 ita pronuntient , festinatam sementem saepe decipere , 

 serotinam semper. E contrario alii , vel vere potius se- 

 rendum , quam malo aulumno ; atque ubi fuerit necesse, 

 inter Favonium et vernum aequiuoctium. 



Quidam omissa caelestis cura, ut inutili , temporibus 



